钦定古今图书集成/明伦汇编/官常典/第495卷 > 周宝
## 钦定古今图书集成/明伦汇编/官常典/第495卷 > 周宝

按《唐书》本传，“宝字上珪，平州卢龙人。曾祖待选，为鲁
城令，安禄山反，率县人拒战，死之。祖光济，事平卢节
度希逸为牙将，每战，得攻鲁城者，必手屠之。历左赞
善大夫，从李膺以徐州归天子。父怀义，通书记，擢累
检校工部尚书，天德西城防御使，以徙城事不为宰
相李吉甫所助，以忧死。宝藉荫为千牛备身，天平节”
度使殷侑尝为怀义参军，宝从之为部将。会昌时，迁
方镇才校，入宿卫，与高骈皆隶右神策军。历良原镇
使，以善击球，俱备军将。骈以兄事宝，宝彊毅，未尝诎
意于人。官不进，自请以球见。武宗称其能，擢金吾将
军，以球丧一目。进检校工部尚书、泾原节度使。务耕
力，聚粮二十万斛，号“良将。”黄巢据宣、歙，徙宝镇海军
节度兼南面招讨使。巢闻，出采石，略扬州。僖宗入蜀，
加检校司空。时群盗所在盘结，柳超据常熟，王敖据
昆山，王腾据华亭，宋可复据无锡。宝练卒自守，发杭
州兵戍县镇，判八都：“《石镜都》，董昌主之；清平都，陈晟
主之；于潜都，吴文举主之；盐官都，徐及主之；《新登都》，
杜棱主之；《唐山都》，饶”京主之；富春都，文禹主之；龙泉
都，凌文举主之。中和二年，进同中书门下平章事，兼
天下租庸副使，封汝南郡王。宝和裕，喜接士，以京师
陷，贼将赴难，益募兵，号“后楼都。”明年，董昌据杭州，柳
超自常熟入睦州，刺史韦诸杀之。四年，馀杭镇使陈
晟攻诸，诸以州授晟。宝子玙统后楼都，孱不能驭军，
部伍横肆。宝亦稍惑声色，不恤事。以婿杨茂实为苏
州刺史，重敛，人不聊生。令孜以赵载代之，茂实不受
命，宝表留，不听，乃残郛署，污垣牖去。诏以王蕴代载，
载留润州。初，镇海将张郁以击球事宝，光启初，剧贼
剽昆山，宝遣郁领兵三百戍海上，郁醉而叛。王蕴谓
州兵还休，不设备，郁遂大掠，蕴婴城守。宝遣将拓拔
从讨定之。郁保常熟，因攻常州，刺史刘革迎降，众稍
集。宝遣将丁从实督兵攻之，郁走海陵，依镇遏使高
霸，从实遂据常州。及董昌徙义胜军节度使，宝承制
擢杭州都将钱镠领州事。宣州贼李君旺陷义兴，守
之。是时，右散骑常侍沈诰使至江南，负田令孜势，震
暴州县。嗣襄王下令搜令孜党，宝收诰及赵载杀之。
高骈领盐铁，辟宝子佶为支使，宝亦表骈从子在幕
府。骈为都统，寖不礼宝，宝衔之。帝在蜀，淮西绝贡赋，
谩言道浙西为宝剽阻。帝知其诬，不直骈，自是显隙骈出屯东塘，约西定京师，宝喜，将赴之，或曰：“高氏欲
图公地。”宝未信。骈遣人请会金山，谋执宝，宝答曰：“平
时且不闻境上会，况上蒙尘宗庙焚辱，宁高会时耶？
我非李康，不能为人作功勋，欺朝廷也。”骈遣人切让，
宝亦诟绝之。会部将刘浩、刁𫖳与度支催勘使、太子
左庶子薛朗叛宝，方寝，外兵格斗，火照城中，宝惊，出
谕曰：“为吾用则吾兵，否则寇也。六州皆我镇，何往不
适？”乃自青阳门出。奔士大掠，官属崔绾、陆锷、田倍皆
死，浩奉朗领府事。宝至奔牛埭，骈馈以齑葛，讽其且
亡也。宝抵于地曰：“公有吕用之难方作，无诮我。”即奔
常州，依丁从实，召后楼都无一士至者。钱镠遣杜棱
成及攻薛朗，棱子建徽攻从实，声言迎宝，击破贼君
旺，取船八百艘，遂围常州。从实奔海陵。镠具櫜鞬迎
宝，舍樟亭，未几杀之。不淹月而骈为毕师铎所囚，宝
死，年七十四，赠太保。镠以杜棱守常州，文德元年，拔
润州。刘浩亡，不知所在，执朗，剖其心祭宝。使阮结守
润州。杨行密杀高霸，而张郁、丁从实皆死。初，黄巢平
时，溥遣小史李师悦上符玺，拜湖州刺史，昭宗时，迁
忠国军节度使。董昌反，师悦连和，与镠有隙，而结好
于行密。安仁义次润州，复助之。乾宁三年卒，子继徽
代，以地附行密。其将沈攸谓不可继徽，乃奔扬州。陈
晟据睦州，十八年死，弟询代立，畏镠忌己，因徐绾乱，
与田𫖳通，镠割桐庐隶杭州，询遂绝镠攻兰溪，镠使
方永珍击询。天祐元年，行密遣将阙晊、陶雅救之，执
镠弟镒、大将王求、顾全武等。未几，镠将杨习攻婺州，
询乃奔杨渥，渥以金师会守之。及镠破衢州，师会走
镠取其地。